РЕПУБЛИКА СРБИЈА

НАРОДНА СКУПШТИНА

01 Број 06-2/201-21

27. мај 2021. године

Б е о г р а д

**З А П И С Н И К**

**ТРИНАЕСТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 25, 26. и 27. МАЈА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 124 народна посланика, а применом електронског система за гласање утврђено је да су у сали присутна 164 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства правде и Републичког јавног тужилаштва, Живота Старчевић, заменик председника Посланичке групе ЈЕДИНСТВЕНА СРБИЈА (ЈС) - од Републичког јавног тужилаштва, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од Министарства заштите животне средине и Министарства пољопривреде, шумарства и водопривреде, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра културе и информисања и Миодраг Линта, представник Посланичке групе „Александар Вучић - за нашу децу“ - од председника Владе и Тужилаштва за ратне злочине.

Председник је обавестио да су спречени да седници присуствују народни посланици Јелисавета Вељковић и Ђуро Перић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Душан Бајатовић, Арђенд Бајрами, Надије Бећири, Јосип Броз, Никола Војиновић, Владан Глишић, Владимир Ђукановић, Милан Ђурица, Нинослав Ерић, Илија Животић, Крсто Јањушевић, мр Јадранка Јовановић, Драгомир Карић, Маријана Крајновић, Сања Лакић, Софија Максимовић, Драган Д. Марковић, Оливера Недељковић, проф. др Александра Павловић Марковић, Небојша Павловић, др Балинт Пастор, Мира Петровић, Милена Поповић, Драгана Радиновић, Катарина Ракић, Душица Стојковић, проф. др Горан Тасић, Иван Тасовац, Смиља Тишма, др Емеше Ури, Србислав Филиповић, Љиљана Кузмановић-Вујаковић, Војислав Вујић, Марина Мирковић и Никола Кожовић.

Народна скупштина је, већином гласова, усвојила Записник Десете седнице Првог редовног заседања Народне скупштине Републике Србије у 2021. години, одржане 29. априла и 5. и 6. маја 2021. године (од 184 присутна народна посланика, 175 је гласало за, а девет није гласало) и Записник Једанаесте седнице Првог редовног заседања Народне скупштине Републике Србије у 2021. години, одржане 11, 12. и 13. маја 2021. године (од 184 присутна народна посланика, 176 је гласало за, а осам није гласало).

Затим је Народна скупштина прешла на утврђивање дневног реда.

Изјашњавајући се о предлогу за разматрањe акта по хитном поступку, Народна скупштина је, већином гласова, прихватила предлог Владе да се, по хитном поступку, стави на дневни ред Предлог закона о измени Закона о акцизама, који је поднела Народној скупштини 13. маја 2021. године (од 184 присутна народна посланика, 179 је гласало за, а пет није гласало).

Изјашњавајући се о предлогу за допуну предложеног дневног реда, Народна скупштина није прихватила предлог народног посланика Ђорђа Комленског да се дневни ред седнице допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини 16. новембра 2020. године поднели народни посланици Ђорђе Комленски, Маријан Ристичевић, Ана Караџић и Бојан Торбица (након образложења народног посланика Ђорђа Комленског, од 185 присутних народних посланика, 22 су гласала за, а 163 нису гласала).

Народна скупштина је, већином гласова (од 185 присутних народних посланика, 181 је гласао за, а четири нису гласала), прихватила предлог народног посланика др Александра Мартиновића да се обави:

**заједнички начелни претрес о:**

**- Предлогу закона о измени Закона о акцизама,** који је поднела Влада (број 011-834/21 од 13. маја 2021. године) и

**- Предлогу закона о изменама и допунама Закона о личној карти,** који је поднела Влада (број 011-802/21 од 7. маја 2021. године).

Народна скупштина је, већином гласова (од 185 присутних народних посланика, 181 је гласао за, а четири нису гласала), прихватила предлог народног посланика др Александра Мартиновића да се Предлог закона о измени Закона о акцизама разматра као 1. тачка предложеног дневног реда.

Народна скупштина је, већином гласова (од 185 присутних народних посланика, 181 је гласао за, а четири нису гласала), утврдила дневни ред Тринаесте седнице Првог редовног заседања Народне скупштине Републике Србије у 2021. години, у целини.

**Тако утврђени дневни ред је следећи:**

**1. Предлог закона о измени Закона о акцизама,** који је поднела Влада (број 011-834/21 од 13. маја 2021. године),

**2. Предлог закона о изменама и допунама Закона о личној карти,** који је поднела Влада (број 011-802/21 од 7. маја 2021. године),

**3. Предлог закона о заштити пословне тајне,** који је поднела Влада (број 011-801/21 од 7. маја 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Александар Вулин, министар унутрашњих послова, Славица Савичић, државни секретар у Министарству финансија, др Драган Демировић, в.д. помоћника министра финансија, Зоран Лазић, секретар Министарства унутрашњих послова, Валентина Вулић, начелник Управе за управне послове у Министарству унутрашњих послова и Анастазија Тања Ђелић, начелник одељења у Министарству финансија.

Затим је Народна скупштина прешла на рад по утврђеном дневном реду седнице, односно на заједнички начелни претрес о предлозима закона из тачака 1. и 2. дневног реда.

Председник је, сагласно члaну 157. став 2. Пословника, отворио **заједнички начелни претрес о:**

**- Предлогу закона о измени Закона о акцизама и**

**- Предлогу закона о изменама и допунама Закона о личној карти.**

Уводно излагање о предлозима закона поднео је представник предлагача Синиша Мали, министар финансија.

У заједничком начелном претресу учествовали су народни посланици: Елвира Ковач, известилац Одбора за европске интеграције, др Александра Томић, известилац Одбора за финансије, републички буџет и контролу трошења јавних средстава, Александар Марковић, известилац Одбора за одбрану и унутрашње послове, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавио министар Синиша Мали, а реплицирао му је народни посланик др Муамер Зукорлић, након чега се за реч јавио министар Синиша Мали), Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, хаџи Милорад Стошић, представник Посланичке групе ПУПС - „Три П“ (поводом чијег излагања се за реч јавио министар Синиша Мали, а реплицирао му је народни посланик хаџи Милорад Стошић), Нандор Киш, представник Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ђорђе Комленски, представник Посланичке групе „Александар Вучић - за нашу децу“ (затим је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Снежана Пауновић, Мисала Праменковић, Самира Ћосовић и Марија Јевђић (након чега је председавајућа одредила паузу у трајању од једног часа).

После паузе, седница је настављена у 15 часова и 5 минута.

У наставку заједничког начелног претреса учествовали су народни посланици: Братимир Васиљевић, Милија Милетић, Славенко Унковић, Дијана Радовић, Весна Недовић, др Нина Павићевић, Зоран Бојанић, Оља Петровић, Александар Марковић, Милица Николић, Верољуб Арсић, Рајка Матовић, Ђорђе Дабић, Миланка Јевтовић Вукојичић, проф. др Владимир Маринковић (након чијег излагања се за реч јавио представник предлагача Александар Вулин, министар унутрашњих послова), Зоран Томић, проф. др Љубиша Стојмировић, Владица Маричић (након чијег излагања се за реч јавио министар Александар Вулин), Маријан Ристичевић (након чијег излагања се за реч јавио министар Александар Вулин), Дејан Кесар и проф. др Марко Атлагић.

Затим је председавајућа Елвира Ковач, потпредседник Народне скупштине, сагласно члану 98. став 4. Пословника, закључила заједнички начелни претрес о предлозима закона из тачака 1. и 2. дневног реда.

Првог дана рада, седница је завршена у 18 часова и 30 минута.

**Други дан рада – 26. мај 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 68 народних посланика, а применом електронског система за гласање утврђено је да су у сали присутна 123 народна посланика и да постоје услови за рад Народне скупштине.

Председник је обавестио да је спречен да седници присуствује народни посланик Ђуро Перић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Душан Бајатовић, Арђенд Бајрами, др Драгана Баришић, др Муамер Бачевац, Надије Бећири, Јелисавета Вељковић, Соња Влаховић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Енис Имамовић, мр Јадранка Јовановић, доц. др Михаило Јокић, Никола Јоловић, Шаип Камбери, Ана Караџић, Драгомир Карић, Лука Кебара, Дејан Кесар, Јован Колунџија, Ђорђе Комленски, Маријана Крајновић, Стефан Кркобабић, Сања Лакић, Миодраг Линта, Софија Максимовић, Драган Д. Марковић, Вук Мирчетић, Марко Младеновић, Оливера Недељковић, Слађана Николић, Небојша Павловић, Мира Петровић, Милена Поповић, Мисала Праменковић, Драгана Радиновић, Катарина Ракић, проф. др Љубинко Ракоњац, Момир Стојилковић, Душица Стојковић, хаџи Милорад Стошић, Иван Тасовац, Милош Терзић, Смиља Тишма, Ђорђе Тодоровић, Жељко Томић, Славенко Унковић, Србислав Филиповић, Мирсад Хоџић, Александар Чотрић, Љиљана Кузмановић-Вујаковић, Марина Мирковић, Никола Кожовић, Розалија Екрес и Предраг Милошевић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Анђелка Атанасковић, министар привреде, проф. др Дарија Кисић Тепавчевић, министар за рад, запошљавање, борачка и социјална питања, Душан Вучковић, помоћник министра привреде, Јелица Трнинић Шишовић, начелник одељења у Министарству привреде, Владимир Марић, директор Завода за интелектуалну својину и Сандра Тасић, шеф одсека у Министарству привреде.

Затим је Народна скупштина наставила рад и прешла на начелни претрес o **3. тачки дневног реда** – **ПРЕДЛОГУ ЗАКОНА О ЗАШТИТИ ПОСЛОВНЕ ТАЈНЕ.**

Председник је, сагласно члану 157. став 1. Пословника, отворио начелни претрес о Предлогу закона.

Уводно излагање о Предлогу закона поднела је представник предлагача Анђелка Атанасковић, министар привреде.

У начелном претресу учествовали су народни посланици: Верољуб Арсић, известилац Одбора за привреду, регионални развој, трговину, туризам и енергетику, Елвира Ковач, известилац Одбора за европске интеграције, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Ненад Филиповић, представник Посланичке групе ЈЕДИНСТВЕНА СРБИЈА (ЈС) и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавила представник предлагача Анђелка Атанасковић, министар привреде, којој је реплицирао народни посланик Ђорђе Милићевић).

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабрана народном посланику Јелици Сретеновић, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\*

\* \*

У наставку начелног претреса учествовали су народни посланици: Ана Чарапић, представник Посланичке групе „Александар Вучић - За нашу децу“ (поводом чијег излагања се за реч јавила министар Анђелка Атанасковић, после чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Самир Тандир, Владан Глишић (поводом чијег излагања се за реч јавила министар Анђелка Атанасковић, којој је реплицирао народни посланик Владан Глишић), Загорка Алексић, Борисав Ковачевић, Снежана Пауновић, Небојша Бакарец (поводом чијег излагања се за реч јавила министар Анђелка Атанасковић), проф. др Јахја Фехратовић, др Весна Ивковић, Адријана Пуповац, Угљеша Марковић, Верољуб Арсић, Данијела Вељовић и Светлана Милијић, а затим је председавајућа одредила паузу од једног часа.

После паузе, седница је настављена у 15 часова и пет минута.

У наставку начелног претреса учествовали су народни посланици: Маријан Ристичевић, Виктор Јевтовић, Ана Белоица, Милош Банђур, Ана Пешић, Адам Шукало, Мирела Раденковић, др Бобан Бирманчевић, Милица Дачић, Угљеша Мрдић, Рајка Матовић, Александар Мирковић, Младен Бошковић, Душан Радојевић, Невенка Костадинова, Зоран Томић, Милимир Вујадиновић и проф. др Марко Атлагић, после чега је председник закључио начелни претрес о Предлогу закона.

Другог дана рада, седница је завршена у 18,00 часова.

**Трећи дан рада – 27. мај 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да је у сали присутно 114 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства просвете, науке и технолошког развоја, Агенције за безбедност саобраћаја и Министарства здравља, Марија Јевђић, представник Посланичке групе ЈЕДИНСТВЕНА СРБИЈА (ЈС) - од Министарства унутрашњих послова и Републичког јавног тужилаштва, др Нина Павићевић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства грађевинарства, саобраћаја и инфраструктуре, Наташа Михаиловић-Вацић, заменик председника Посланичке групе Социјалдемократска партија Србије - од Министарства културе и информисања и Небојша Бакарец, представник Посланичке групе „Александар Вучић - за нашу децу“ - од Министарства унутрашњих послова, Тужилаштва за организовани криминал, Регулаторног тела за електронске медије и Савета за штампу.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народном посланику ради попуне упражњеног посланичког места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народном посланику Радовану Арежини, изабраном са Изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“.

Затим је народни посланик Радован Арежина, сагласно члану 17. Закона о Народној скупштини, положио заклетву, након чега му је председник честитао на избору и пожелео успех у будућем раду.

\*

\* \*

Председник је обавестио да је спречен да седници присуствује народни посланик Ђуро Перић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Загорка Алексић, Душан Бајатовић, Арђенд Бајрами, др Драгана Баришић, Јелисавета Вељковић, Младен Грујић, Владимир Ђукановић, Милан Ђурица, Илија Животић, Крсто Јањушевић, Драгомир Карић, Нандор Киш, Јован Колунџија, Мирослав Кондић, Маријана Крајновић, Селма Кучевић, проф. др Владимир Маринковић, Марко Младеновић, Оливера Недељковић, Золтан Пек, Мира Петровић, Милена Поповић, Иван Тасовац, Адам Шукало, Ацо Петровић, Љиљана Кузмановић-Вујаковић и Никола Кожовић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Александар Вулин, министар унутрашњих послова, Синиша Мали, министар финансија, Зоран Лазић, секретар Министарства унутрашњих послова и Валентина Вулић, начелник Управе за управне послове у Министарству унутрашњих послова.

Затим је Народна скупштина прешла на претрес у појединостимао **2. тачки дневног реда – ПРЕДЛОГУ ЗАКОНА О ИЗМЕНАМА И ДOПУНАМА ЗАКОНА О ЛИЧНОЈ КАРТИ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани Одбора за одбрану и унутрашње послове на чл. 1, 2. и 6.

У претресу о Амандману на члан 1. који је поднео Одбор за одбрану и унутрашње послове, учествовали су представник предлагача Александар Вулин, министар унутрашњих послова и народни посланици: Александар Марковић (поводом чијег излагања се за реч јавио министар Александар Вулин), проф. др Марко Атлагић, Драган Д. Марковић (поводом чијег излагања се за реч јавио министар Александар Вулин, коме је реплицирао народни посланик Драган Д. Марковић), Ђорђе Милићевић (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова) и Ђорђе Дабић.

У претресу о Амандману на члан 2. који је поднео Одбор за одбрану и унутрашње послове, учествовали су министар Александар Вулин (коме је реплицирао народни посланик Ђорђе Милићевић) и народни посланици проф. др Јахја Фехратовић (поводом чијег излагања се за реч јавио министар Александар Вулин, коме је реплицирао народни посланик проф. др Јахја Фехратовић), Вук Мирчетић, Угљеша Мрдић и доц. др Михаило Јокић.

У претресу о Амандману на члан 6. који је поднео Одбор за одбрану и унутрашње послове, учествовали су министар Александар Вулин и народни посланици Братислав Југовић (поводом чијег излагања се за реч јавио министар Александар Вулин), Александар Мирковић (поводом чијег излагања се за реч јавио министар Александар Вулин) и Љубомир Марић (поводом чијег излагања се за реч јавио министар Александар Вулин).

Затим је председавајућа закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона.

Председавајућа Марија Јевђић, потпредседник Народне скупштине је, сагласно члану 87. став 5. Пословника Народне скупштине, одредила четвртак, 27. мај 2021. године, са почетком у 19 часова и пет минута, као Дан за гласање о тачкама дневног реда Тринаесте седнице Првог редовног заседања Народне скупштине Републике Србије у 2021. години.

Затим је председавајућа, у складу са чл. 27. и 205. Пословника, одредила паузу до 16,00 часова.

После паузе, седница је настављена у 16 часова и пет минута.

У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Владан Глишић - Ани Брнабић, председнику Владе, која је дала одговор, након чега је народни посланик Владан Глишић коментарисао одговор и поставио допунско питање председнику Владе, која је одговорила, после чега је народни посланик Владан Глишић коментарисао и овај одговор, Мисала Праменковић - председнику Владе, која је дала одговор, након чега је народни посланик Мисала Праменковић коментарисала одговор и поставила допунско питање Маји Гојковић, потпредседници Владе и министру културе и информисања, а одговоре су дале министар Маја Гојковић, председник Владе и Јадранка Јоксимовић, министар за европске интеграције, после чега је народни посланик Мисала Праменковић коментарисала и ове одговоре, Бранимир Јовановић - председнику Владе, која је дала одговор, након чега је народни посланик Бранимир Јовановић коментарисао одговор, Живота Старчевић - председнику Владе и Маји Поповић, министру правде, које су одговориле, након чега је народни посланик Живота Старчевић коментарисао одговоре и поставио допунско питање председнику Владе и министру Маји Поповић, а одговор је дала председник Владе, после чега је народни посланик Живота Старчевић коментарисао и овај одговор, др Балинт Пастор - председнику Владе и Томиславу Момировићу, министру грађевинарства, саобраћаја и инфраструктуре, а одговор је дала председник Владе, након чега је народни посланик др Балинт Пастор поставио допунско питање председнику Владе, а одговоре су дали председник Владе, Анђелка Атанасковић, министар привреде и министар Томислав Момировић, после чега је народни посланик др Балинт Пастор коментарисао и ове одговоре, Драган М. Марковић - Милану Кркобабићу, министру за бригу о селу, који је дао одговор, након чега је народни посланик Драган М. Марковић коментарисао одговор, Јустина Пупин Кошћал - Бранку Ружићу, првом потпредседнику Владе и министру просвете, науке и технолошког развоја, који је дао одговор, након чега је народни посланик Јустина Пупин Кошћал поставила допунско питање министру Маји Гојковић, која је одговорила, после чега је народни посланик Јустина Пупин Кошћал коментарисала и овај одговор и Јелена Жарић Ковачевић - министру Маји Поповић и Марији Обрадовић, министру државне управе и локалне самоуправе, које су одговориле, након чега је народни посланик Јелена Жарић Ковачевић коментарисала одговоре и поставила допунско питање министру Маји Поповић, која је одговорила, после чега је народни посланик Јелена Жарић Ковачевић коментарисала и овај одговор, а затим је председник обавестио да је завршен део седнице који се односи на посланичка питања и захвалио се председнику и члановима Владе на учешћу у раду.

Применом електронског система за гласање, у 19 часова и пет минута, утврђено је да је у сали присутан 191 народни посланик, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање о тачкама дневног реда седнице.

**1. тачка дневног реда – ПРЕДЛОГ ЗАКОНА О ИЗМЕНИ ЗАКОНА О АКЦИЗАМА**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 198 присутних народних посланика, 198 је гласало за), усвојила Предлог закона о измени Закона о акцизама, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЛИЧНОЈ КАРТИ**

Пошто је Народна скупштина обавила претрес Предлога закона у начелу и у појединостима, а с обзиром на то да су амандмани Одбора за одбрану и унутрашње послове на чл. 1, 2. и 6. постали саставни део Предлога закона, Народна скупштина је одлучивала само о Предлогу закона у целини.

Народна скупштина је, једногласно (од 199 присутних народних посланика, 199 је гласало за), усвојила Предлог закона о изменама и допунама Закона о личној карти, у целини.

**3. тачка дневног реда – ПРЕДЛОГ ЗАКОНА О ЗАШТИТИ ПОСЛОВНЕ ТАЈНЕ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 200 присутних народних посланика, 200 је гласало за), усвојила Предлог закона о заштити пословне тајне, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Тринаесту седницу Првог редовног заседања Народне скупштине Републике Србије у 2021. години, након чега је интонирана химна Републике Србије.

Седница је закључена у 19 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић